Vita:Druida

message: Kéne írni pár szót a druidákról a modern popkultúrában is; hiszen ott van Csodaturmix az Asterix-sorozatból, meg a Dungeons&Dragons, a Diablo és a Warcraft állattá változó druidái... - Don golgi 2007. szeptember 29., 10:31 (CEST)

message: Üdv. Ez a cikk az angol Wikipédia cikke megjelölt korábbi változatának fordítása volt. Az újabban bekerült nagy szövegdarabokat kimásolom ide, azzal a kéréssel, hogy csak azt tedd vissza belőle, amire forrásod van és ne fűzd hozzá a saját véleményedet, mert a Wikipédia sztenderdjei ezt nem teszik lehetővé. A szövegdarabok:
replies: text: Indokolt annak a hipotézisnek a folyamatos kutatása, és az összehasonlítási alapok között való megőrzése, hogy a druidák a bibliai Ábrahám Ketura nevű utolsó feleségének a leszármazottai. Ld. Mózes Első Könyve (-Teremtés Könyve-) 25, 1, amely szerint Ábrahámnak Hágár és Sárai után egy harmadik felesége is volt, akitől szintén fiúgyerekei születtek. 
Ilyen formán a keresztény nemzetek is vallhatják magukat Ábrahám leszármazottainak. Továbbá a "Katrina", a "Ketrin" és a "Jekatyerina" is felfoghatók "Ketura" ősi bibliai női név etimológiai korrelációjaként, illetve ugyancsak etimológiai modifikációjaként. 
Ezt a hipotézist támogatja az a Bibliából közismert epizód, hogy Ábrahám "Mamré tölgyesében" érintkezett először Isten küldötteivel. A tölgyfák és a tölgyesek kultusza tehát elvben eredhet innen is. 
A kiegészítéseket írta: Szabó Tamás fogadalmi lelkész www.druidikusz.shp.hu''

text: Az eltűnésüket két tényező motiválta, és maga a közismerten gyors folyamat kétféle módon ment végbe. 
A két motiváló tényező: 
- Az egyik, hogy a druidaság eredetileg koedukált papság volt, és a "női szárny" kivált: ők lettek a "wiccá"-k. Utána a druidaság már csak "özvegy-" vagy "remete"-intézmény volt. Szent Patrik és Merlin már ennek a korszaknak a "druidái". 
A druidák a történelem egyetlen koedukált papi rendje, és nagy vívmánya magának a druida-attribútumnak, hogy sokáig sikeresen fenn tudta tartani a koedukált működést. 
- A másik pedig, hogy a kiskirályok állandó háborúban álltak egymással, és megkövetelték (-volna-) a druidáktól a mágikus segítséget. Ők ezt a helyzetet úgy kezelték, hogy X+Y napon belülre ígérték a "mágiát", ám X-napon belül eltűntek. Nevezetesen a római visszavonulás után jártak el eme doktrína szerint; - míg a rómaiak előtti időben ugyanezt az akut problémát azzal kezelték, hogy a rómaiak bejövetelét titokban segítették. Amikor a római invázió és terjeszkedés alatt a druidák egyes csoportjai mégis ellenálltak a rómaiaknak, azok az epizódok inkább arról tanúskodhattak, hogy a rómaiak valamilyen külön-megállapodást megsérthettek, és a druidák csak azt a részletet törekedtek befolyásolni. 
Az "eltünésük" két módja: 
- Egy részük egyszerűen térséget váltott, és ők lettek a katolikus papok "nulladik" illetve "első" generációja. Innen a katolicizmus cölibátusa, és nem Pál apostol nőtlensége miatt. De innen ered a boszorkányüldözés is, amely jelenségnek az első 1-2 generációja társadalmilag szükségszerű volt: nevezetesen a wiccák által sikeresen alkalmazott fekete mágia miatt. Nézzük csak! Egy római központú vallás (-ugyebár a katolicizmus-) pont akkor terjedt el, amikor Róma tekintélye hihetetlen zuhanórepülésben volt. . .  Ezt a bravúrt Európa-szerte helyi szövetségesek nélkül megvalósítani. . . , nos, erre a nyilánvalóan hatékony, helyi segítő szerepre logikailag csak a druidák "kínálkoznak" az elemző leltárból.
- Egy részük ide jött a Kárpát-medencébe, és itt egyszerűen elaltatta a tudását. Erre utal a makk a magyar kártyában, a Csepel sziget nevében a "kápolna" jelentésű "chapel" szó, a "blöki" vagy "bleki", amivel a kutyát jelöljük: mert a "black" ugyebár angolul azt jelenti, hogy "fekete", miközben a kutyák többsége fekete színű. A fekete kutya tehát angolul becézve szintén "blacky". 
Ugyanerre a kárpát-medencei kulcs-hipotézisre utal a sok "Darida" név a telefonkönyvben, vagy éppen Mikulás Dzurinda kortárs szlovák politikus neve: mert a "dzurinda" nem más, minta "druida" tipikusan szlávos nyelvbotlása. 
Ezek a hipotézisek természetesen további kutatásokra és pontosításokra szorulnak, de az összehasonlíási alapok közé való felvételük maximálisan indokolt. 
Az összefoglalót írta: Szabó amás fogadalmi lelkész  www.druidikusz.shp.hu''

text: A WinWord szótár-programját már felvilágosult és jól értesült emberek szerkeszthették. Ugyanis a "druidizmus" szót pirossal húzza alá, míg a "druidaság" szót zölddel sem. A "druidaság", vagy "druidry" (-ugyebár nem "druidism"-) ma Nagy Britanniában és a Brit Nemzetközösség államaiban eleve egy reneszánsz költészetre összpontosító,  MŰVÉSZET-PÁRTFOGOLÓ  jelenségként mutatkozik a közéletben. Továbbá okkal gondolhatjuk, hogy a mai Szabadkőművességre ható eredeti minták közül az egyik kiemelkedő minta éppen maga az ősi druidaság lehetett. Mivel az eredeti druidák utolsó egységes akarata a Kereszténység pártfogolásában testesült meg, így mindaddig, amíg létezik Kereszténység a Földön, a druidaságnak nincs jogosultsága vallásként mutatkozni. Ám a neoreneszánsz művészeti ágazatként való működése viszont egy űrt képes kitölteni. 
A hozzászólást írta: Szabó Tamás fogadalmi lelkész www.druidikusz.shp.hu
''
thread_title: Szövegrészeket kimásol